Maantieteellisten merkintöjen ja alkuperänimityksen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 114 , 15/05/2002 s. 0006 - 0009



Maantieteellisten merkintöjen ja alkuperänimityksen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2002/C 114/04) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 2/2000 1. Jäsenvaltion toimivaltainen viranomainen Nimi: Ministero delle Politiche agricole e forestali Osoite: Via XX Settembre, 20, I-00187 Roma Puh. (39-06) 481 99 68 Faksi (39-06) 42 01 31 26 2. Hakijaryhmittymä 2.1 Nimi: Comitato promotore la Sagra dell'Asparago verde di Altedo 2.2 Osoite: Kotipaikka: Piazza Unita d'Italia, 1, I-40058 Malalbergo (BO) Toimipaikka: via Gramsci, 1, I-40051 Altedo (BO) 2.3 Kokoonpano: Tuottaja/jalostaja (x) muu ( ) 3. Tuotelaji: Vihannekset - Luokka 1.6. 4. Tavaraerittely (tiivistelmä 4 artiklan 2 kohdan edellytyksistä) 4.1 Tuotteen nimi: Asparago verde di Altedo 4.2 Kuvaus: Suojattu maantieteellinen merkintä "Asparago verde di Altedo" varataan parsaversoille, jotka ovat peräisin 4.7 kohdassa mainitun valvontalaitoksen pitämässä luettelossa mainituilta tuotantoalueilta ja jotka kuuluvat seuraaviin vihreän parsan lajikkeisiin: Precoce d'Argenteuil, Eros, Marte, Ringo ja muut lajikkeet, edellyttäen että niiden osuus viljelyalasta on enintään 20 prosenttia. Suojattu maantieteellinen merkintä "Asparago verde di Altedo" varataan parsaversoille, jotka luokitellaan seuraaviin kahteen luokkaan parsojen kaupan pitämiseen sovellettavien yhteisön vaatimusten mukaisesti: - Ekstraluokka, - I luokka. Kyseisille kahdelle luokalle annetut erityissäännökset ja sallitut poikkeamat huomioon ottaen kulutukseen tarkoitetun "Asparago verde di Altedon" on täytettävä seuraavat kaupan pitämistä ja laatua koskevat vaatimukset: Versojen on oltava: - eheitä, - tuoreen näköisiä, - terveitä, - vailla tuholaisia, - puhtaita, vailla multaa tai muita epäpuhtauksia, - vailla epätavallista pintakosteutta, toisin sanoen riittävästi kuivattuja, jos ne on pesty tai jäähdytetty kylmällä vedellä, - vailla (käymisen tai homehtumisen aiheuttamaa) vierasta makua tai hajua. Versot eivät myöskään saa olla onttoja, haljenneita, kuorittuja tai ruhjoutuneita. Versojen tulee olla hyvin muodostuneita, latvakukinnon on oltava kiinteä, ja ainoastaan I luokassa versot voivat olla hieman kaarevia. 4.3 Maantieteellinen alue: "Asparago verde di Altedo" tuotetaan via Emilian (Bolognan provinssi), Adrianmeren rannikon ja Po-joen (Ferraran provinssi) rajaamalla alueella. Kyseinen maantieteellinen alue käsittää Bolognan ja Ferraran provinssien seuraavat kunnat: BOLOGNAN PROVINSSI: Anzola dell'Emilia, Argelato, Bologna, Budrio, Baricella, Bentivoglio, Calderara di Reno, Crevalcore, Castello d'Argile, Castelmaggiore, Castel San Pietro Terme, Castenaso, Castelguelfo, Dozza, Galliera, Granarolo dell'Emilia, Imola, Malalbergo, Medicina, Minerbio, Molinella, Mordano, Ozzano dell'Emilia, Pieve di Cento, Sala Bolognese, Sant'Agata Bolognese, San Giovanni Persiceto, San Giorgio di Piano, San Lazzaro di Savena, San Pietro in Casale; FERRARAN PROVINSSI: Argenta, Berra, Bondeno, Cento, Codigoro, Comacchio, Copparo, Ferrara, Formignana, Goro, Iolanda di Savoia, Lagosanto, Masi Torello, Mesola, Mirabello, Migliaro, Migliarino, Massafiscaglia, Ostellato, Portomaggiore, Poggio Renatico, Ro, Sant'Agostino, Tresigallo, Vigarano Mainarda, Voghiera. 4.4 Alkuperätodisteet: Altedossa ja sitä ympäröivillä alueilla harjoitetusta vihreän parsan viljelystä, kaupasta ja käytöstä ruoanlaitossa on olemassa 1200-luvulta peräisin olevia kirjallisia todisteita. Viljelymailla korjattiin "viljaa, rehukasveja, hamppua ja vihanneksia, joista viimeksi mainituista mainittakoon huumaavan makunsa vuoksi ruoanlaitossa erittäin arvostettu vihreä vihanneslaji", laaksossa kasvava parsa. Menneiden vuosisatojen suuret bolognalaiset kokit käyttivät parsaa runsaasti ruoanlaitossa, mikä käy ilmi heidän kirjoituksissaan usein esiintyvistä parsanvalmistusohjeista. Eräs ensimmäisistä vihreää parsaa koskevista maininnoista löytyy tunnetun agronomin Pier Crescenzin (synt. Bolognassa v. 1233) kuuluisasta teoksesta "Ruralium Commodorium Libri Duodecim". 1500-luvulla elänyt lääkäri ja humanisti Baldassare Pisanelli, joka niinikään oli Bolognasta kotoisin, kehui "Trattato de' cibi et del bere" -teoksessaan viljeltyä parsaa sen luonnonvaraisia lajikkeita paremmaksi. Nämä esimerkit osoittavat, että parsaa on viljelty kyseisillä maaseutualueilla jo hyvin varhain. Eräs toinen bolognalainen agronomi ja tunnettu gastronomi Vincenzo Tanara käsittelee vihreää parsaa vuodelta 1644 peräisin olevassa teoksessaan "L'economia del cittadino in villa" (ks. liitteenä oleva kertomus "Altedo e la tradizione dell'Asparago nel Bolognese".) Jäljempänä 4.7 kohdassa mainittu valvontalaitos varmistaa, että "Asparago verde di Altedo" (SMM) on peräisin maantieteellisesti määritetyltä tuotantoalueelta lukuisten tuottajille asetettujen ja koko tuotantoketjua koskevien velvoitteiden perusteella. Tuotteen jäljitettävyys kaikissa tuotannon, jalostuksen ja kauppakunnostuksen vaiheissa varmistetaan seuraavilla velvoitteilla: - tuottajan pyynnöstä tapahtuva alustava rekisteröityminen valvontalaitoksen ylläpitämään viljelymaiden rekisteriin, - tuottaja antaa valvontalaitokselle kunkin sadonkorjuun jälkeen ilmoituksen, josta käy ilmi tuotetun ja mahdollisesti jalostukseen toimitetun parsan määrä, - kukin kauppakunnostettu ja suojatulla maantieteellisellä merkinnällä "Asparago verde di Altedo" varustettu tuote-erä tarkastetaan ennen myyntiin saattamista. 4.5 Tuotantomenetelmä: Viljelyalueen maaperä ja ilmasto-olot: "Asparago verde di Altedon" viljelyyn soveltuvat erityisen hyvin määritetyn maantieteellisen tuotantoalueen hiekka- ja savipitoiset maat. Ilmasto-olot ovat Pohjois-Italian alangolle ominaiset. Viljelymenetelmä: Koska alueella sovelletaan viljelykiertoa, uusia istutuksia voidaan tehdä ainoastaan sellaisille peltolohkoille, joilla ei ole viljelty kyseistä kasvia vähintään kuuteen vuoteen eikä istutusta edeltävään vuoteen myöskään sinimailasta, perunaa, porkkanaa, punajuuria tai meloneja. Maa on ensin muokattava 40-60 cm:n syvyydeltä ja salaojitettava pintavalumien estämiseksi. Taimet istutetaan 25-35 cm syviin vakoihin siten, että riviväli on vähintään 1 m. Taimien istutusvälin on oltava vähintään 33 cm. Taimien on oltava vähintään 70 g:n painoisia ja terveitä. Kylvö avomaalle aloitetaan huhtikuun loppupuolella; varakastelujärjestelmä on tarpeen. Lannoitus: Maasta on ennen "Asparago verde di Altedo" -taimien istuttamista ja aina viiden vuoden välein tehtävä täydellinen analyysi. Maata on lannoitettava vuosittain taimien keräämien ravinteiden korvaamiseksi. Ravinnehukan laskemisessa käytetään seuraavia keskimääräisiä arvoja: N = 25 kg tonnilta tuotetta; P2O5 = 7 kg tonnilta tuotetta; K2O = 22,5 kg tonnilta tuotetta. Kaikissa istutus-, kasvu- ja tuotantovaiheissa on luonnonlannoitteiden (lanta, cornunghia eli sarvi-, sorkka- ja kaviojauho) rinnalla käytettävä kemiallisia lannoitteita. Lannoitus mitoitetaan maa-analyysin tulosten perusteella. Kasvinsuojelutoimet: Kasvin maanpinnan yläpuolella olevia osia lannoitetaan ja käsitellään kahden vuoden ajan kasvinsuojeluaineilla, ja vaot täytetään mullalla. Kastelu on erityisesti kuivana aikana tarpeen. Versot voidaan korjata kahden vuoden päästä istutuksesta. Sadonkorjuu: Sadonkorjuu aloitetaan yleensä toisena istutusta seuraavana vuonna. Taimien heikentymisen ja siten versojen laadun huononemisen estämiseksi olisi noudatettava seuraavaa aikataulua: - 2. vuosi: satoa korjataan 15-20 päivän ajan, - 3. vuosi: satoa korjataan 30-40 päivän ajan, - 4. vuosi ja siitä eteenpäin: satoa korjataan 60-65 päivän ajan. Yhden parsantuotantotilan vuosituotannon tulisi olla enintään 10 tonnia/ha. Sadonkorjuu tulee suorittaa kesäkuun 20. päivään mennessä. "Asparago verde di Altedon" versot olisi mieluiten kerättävä vuorokauden viileimpinä tunteina. Säilytys ja kauppakunnostus: Sadonkorjuun jälkeen parsa toimitetaan nipuissa tai irtotavarana jalostuslaitokseen. Tuoreuden säilyttämiseksi tuotteen aineenvaihduntaa olisi hidastettava nopealla jäähdytyksellä joko vedessä liottamalla tai muulla vastaavalla jäähdytysmenetelmällä. Versot niputetaan vähintään 250 gramman ja enintään 3 kilogramman nippuihin, jotka sidotaan ja leikataan tyvestä koneellisesti tai käsin. Nippujen kantaosa voidaan kääriä soveltuvaan materiaaliin tai ne voidaan koristella nauhoilla. Sen jälkeen niput pakataan laatikoihin myyntiin toimitettavaksi. 4.6 Yhteys maantieteelliseen alkuperään: Pohjois-Italian alangon maaperä, kostea ja sumuinen ilmasto sekä parsanviljelyn perinteiset menetelmät, taitotieto ja vuosisatojen ajan sukupolvelta toiselle välittynyt kokemus yhdessä luovat tiiviin yhteyden "Asparago verde di Altedolle" ihanteellisen tuotantoalueen ja kyseisen tuotteen tyypillisten laatuominaisuuksien välillä. 4.7 Valvontalaitos: Nimi: Check Fruit srl Osoite: Via J. Barozzi, 8, I-40126 Bologna 4.8 Merkintä: "Asparago verde di Altedo" myyntipakkauksissa on kansallisen ja yhteisön sääntelyn mukaisten merkintöjen lisäksi oltava samankokoisin kirjaimin maininnat "Asparago verde di Altedo" sekä "Indicazione Geografica Protetta". Pakkausmerkinnässä on maantieteellisen merkinnän ohessa lisäksi oltava "Asparago verde di Altedo" esittävä tunnus, jonka kuvaus, malli ja värit annetaan tuotantoeritelmän graafisissa ohjeissa. 4.9 Kansalliset vaatimukset: - EY nro: IT/00127/2000.04.19. Täydellisen asiakirjan vastaanottopäivä: 1 kesäkuuta 2001.